L 74/4
MT
Il-Ġurnal Uffiċjali tal-Unjoni Ewropea
13.3.2023
REGOLAMENT TA’ IMPLIMENTAZZJONI TAL-KUMMISSJONI (UE) 2023/564 tal-10 ta’ Marzu 2023 fir-rigward tal-kontenut u l-format tar-rekords tal-prodotti għall-protezzjoni tal-pjanti miżmuma minn utenti professjonali skont ir-Regolament (KE) Nru 1107/2009 tal-Parlament Ewropew u talKunsill (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 67(4) tiegħu,
Billi:
(1)
Skont l-Artikolu 67(1) tar-Regolament (KE) Nru 1107/2009, l-utenti professjonali tal-prodotti għall-protezzjoni talpjanti għandhom iżommu rekords ta’ dawk il-prodotti li jużaw, li jkun fihom l-isem tal-prodott, il-ħin u d-doża talapplikazzjoni, l-erja ttrattata u l-għalla fejn intuża l-prodott.
(2)
Skont l-Artikolu 67(1) tar-Regolament (KE) Nru 1107/2009, l-utenti professjonali għandhom ukoll jagħmlu l-informazzjoni rilevanti disponibbli għall-awtorità kompetenti fuq talba.
Barra minn hekk, partijiet terzi jistgħu jitolbu lill-awtoritajiet kompetenti biex jipprovdu aċċess għal dik l-informazzjoni u l-awtoritajiet kompetenti għandhom jipprovdu tali aċċess f’konformità mal-liġi nazzjonali jew tal-Unjoni applikabbli.
(3)
L-Istrateġija mill-Għalqa sal-Platt għal sistema tal-ikel ġusta, tajba għas-saħħa u favur l-ambjent (“l-Istrateġija millGħalqa sal-Platt”) (2), adottata mill-Kummissjoni fl-2020, għandha l-għan li tnaqqas l-użu u d-dipendenza fuq il-prodotti kimiċi għall-protezzjoni tal-pjanti.
Ir-reġistrazzjoni adegwata tal-użu tal-prodotti għall-protezzjoni talpjanti, u l-attivitajiet ta’ monitoraġġ u kontroll tal-awtoritajiet nazzjonali abbażi ta’ tali rekords, huma għalhekk strumentali għall-kisba tal-objettivi tal-Istrateġija mill-Għalqa sal-Platt.
(4)
Hemm differenzi bejn ir-reġimi nazzjonali fir-rigward tar-rekords miżmuma mill-utenti professjonali tal-prodotti għall-protezzjoni tal-pjanti skont l-Artikolu 67(1) tar-Regolament (KE) Nru 1107/2009 u jekk dawn jinżammux b’mod elettroniku.
Għalhekk, dan ir-Regolament jistabbilixxi regoli dettaljati dwar il-kontenut u l-format ta’ dawk ir-rekords.
(5)
Dawk ir-regoli jiddefinixxu kif għandhom jiġu rreġistrati l-elementi elenkati fl-Artikolu 67(1) tar-Regolament (KE) Nru 1107/2009 relatati mal-użu ta’ prodotti għall-protezzjoni tal-pjanti (l-isem tal-prodott, il-ħin, id-doża, l-erja u l-għalla tal-applikazzjoni), sabiex tiġi żgurata l-kwalità adegwata u uniformi tar-rekords miżmuma skont dak l-Artikolu fl-Unjoni kollha.
(1) ĠU L 309, 24.11.2009, p. 1.
(2) Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tarReġjuni Strateġija “Mill-Għalqa sal-Platt” għal sistema tal-ikel ġusta, tajba għas-saħħa u favur l-ambjent (COM/2020/381 final).